Nakło nad Notecią
Nakło nad Notecią (saksa keeles Nakel, Nakel an der Netze) on linn Poolas Kujawy-Pomorze vojevoodkonnas, Nakło maakonna ja Nakło nad Notecią valla halduskeskus. Linn asub Noteći jõe ääres, Bydgoszczi kesklinnast umbes 27 km läänes. Nakło nad Notecią sai linnaõigused 1299. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1920. aastal läks linn Poola koosseisu tagasi.